CELEX: 62014TN0790
Language: el
Date: 2014-12-04 00:00:00
Title: Υπόθεση T-790/14: Προσφυγή-αγωγή της 4ης Δεκεμβρίου 2014 — Hassan κατά Συμβουλίου

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/42
            
         Προσφυγή-αγωγή της 4ης Δεκεμβρίου 2014 — Hassan κατά Συμβουλίου
   (Υπόθεση T-790/14)
   (2015/C 034/50)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Samir Hassan (Δαμασκός, Συρία) (εκπρόσωπος: L. Pettiti, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει, βάσει του άρθρου 263 της Συνθήκης για τη Λειτουργία της Ευρωπαϊκής Ένωσης (ΣΛΕΕ):
               
                           —
                        
                        
                           την εκτελεστική απόφαση 2014/678/ΚΕΠΠΑ του Συμβουλίου, της 26ης Σεπτεμβρίου 2014, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας, καθόσον περιλαμβάνει τον Samir Hassan στον κατάλογο που περιέχεται στο παράρτημα της εν λόγω αποφάσεως 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας·
                        
                     
                           —
                        
                        
                           τον εκτελεστικό κανονισμό (ΕΕ) 1013/2014 του Συμβουλίου, της 26ης Σεπτεμβρίου 2014, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία, καθόσον περιλαμβάνει τον Samir Hassan στον κατάλογο που περιέχεται στο παράρτημα II του κανονισμού (ΕΕ) 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία·
                        
                     
         
               —
            
            
               να αποφανθεί και να κρίνει ότι τα αποτελέσματα των ακυρωθεισών πράξεων είναι οριστικά·
            
         
               —
            
            
               να αποκαταστήσει, βάσει των άρθρων 268 και 340 ΣΛΕΕ, τη ζημία που προκλήθηκε στον S. Hassan από τη λήψη των προαναφερθέντων περιοριστικών μέτρων κατ’ αυτού και, ως εκ τούτου:
               
                           —
                        
                        
                           να αναγνωρίσει την εξωσυμβατική ευθύνη του Συμβουλίου της Ευρωπαϊκής Ένωσης λόγω της προκληθείσας και της μελλοντικής υλικής ζημίας και της ηθικής βλάβης·
                        
                     
                           —
                        
                        
                           να επιδικάσει στον S. Hassan ποσό 2 50  000 ευρώ μηνιαίως, από της 1ης Σεπτεμβρίου 2011, προκειμένου να αποκατασταθεί η υλική ζημία την οποία αυτός υπέστη·
                        
                     
                           —
                        
                        
                           να επιδικάσει στον S. Hassan το συμβολικό ποσό του ενός (1) ευρώ ως χρηματική ικανοποίηση για την ηθική βλάβη την οποία αυτός υπέστη·
                        
                     
                           —
                        
                        
                           και να υποχρεώσει το Συμβούλιο της Ευρωπαϊκής Ένωσης να αποκαταστήσει τη μελλοντική υλική ζημία·
                        
                     
         
               —
            
            
               εν πάση περιπτώσει, να καταδικάσει το Συμβούλιο της Ευρωπαϊκής Ένωσης στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων (στο εξής: προσφεύγων) προβάλλει τέσσερις λόγους.
   
               1.
            
            
               Ο πρώτος λόγος αντλείται από πρόδηλη πλάνη του Συμβουλίου κατά την εκτίμηση των πραγματικών περιστατικών και από εντεύθεν προκύπτουσα πλάνη περί το δίκαιο, καθόσον το Συμβούλιο περιέλαβε εκ νέου το όνομα του προσφεύγοντος στους καταλόγους των προσώπων και οντοτήτων επί των οποίων εφαρμόζονται τα περιοριστικά μέτρα βάσει λόγων που δεν τεκμηριώνονται επαρκώς κατά νόμο.
            
         
               2.
            
            
               Ο δεύτερος λόγος αντλείται από προσβολή του δικαιώματος της ιδιοκτησίας και από παραβίαση της αρχής της αναλογικότητας.
            
         
               3.
            
            
               Ο τρίτος λόγος αντλείται από παραβίαση του τεκμηρίου αθωότητας του προσφεύγοντος.
            
         
               4.
            
            
               Ο τέταρτος λόγος αφορά την αποκατάσταση της ζημίας που υπέστη o προσφεύγων λόγω των παρανόμων μέτρων που έλαβε κατ’ αυτού το Συμβούλιο.